དོན་ཚན་གསུམ་པ།སྲོལ་ཡིག་འདིའི་ནང་བརྗོད་པའི་ཁྲིམས་འཛིན་དཔྱད་སྡོམ་ཟེར་བ་ནི་གཏུག་བཤེར་བྱེད་སྒོའི་ནང་དཔྱད་སྡོམ་པས་ཚན་རིག་ལག་རྩལ་ལམ་ཡང་ན་ཆེད་ལས་ཤེས་བྱ་བེད་སྤྱད་དེ་གཏུག་བཤེར་དང་འབྲེལ་བ་ཡོད་པའི་ཆེད་དམིགས་རང་བཞིན་གྱི་གནད་དོན་ལ་དབྱེ་གཅོད་དང་བརྡར་ཤ་གཅོད་པ་མ་ཟད།དཔྱད་སྡོམ་གྱི་བསམ་འཆར་འདོན་སྤྲོད་བྱེད་པའི་བྱེད་སྒོར་ཟེར་ཞིང་།དེའི་ནང་ཁྲིམས་ཞིབ་སྨན་དོན་རིགས་ཀྱི་དཔྱད་སྡོམ་དང་།དངོས་དཔང་རིགས་ཀྱི་དཔྱད་སྡོམ།སྒྲ་དང་གཟུགས་རིས་ཀྱི་དཔྱད་སྡོམ།ཁོར་ཡུག་གཏོར་སྐྱོན་རིགས་ཀྱི་དཔྱད་སྡོམ།དེ་བཞིན་གཏུག་བཤེར་གྱི་དགོས་མཁོར་གཞིགས་ཏེ་རྒྱལ་སྲིད་སྤྱི་ཁྱབ་ཁང་ཁྲིམས་འཛིན་སྲིད་འཛིན་སྡེ་ཚན་གྱིས་མཐོ་རིམ་མི་དམངས་ཁྲིམས་ཁང་དང་མཐོ་རིམ་མི་དམངས་ཞིབ་དཔྱོད་ཁང་དང་གྲོས་མོལ་བྱས་ཏེ་གཏན་འཁེལ་བྱས་པའི་དཔྱད་སྡོམ་གྱི་དོན་གནད་གཞན་དག་བཅས་ཚུད་ཡོད།སྲོལ་ཡིག་འདིའི་ནང་བརྗོད་པའི་ཁྲིམས་འཛིན་དཔྱད་སྡོམ་ཚན་པ་དང་ཁྲིམས་འཛིན་དཔྱད་སྡོམ་པ་ཟེར་བ་ནི་རྒྱལ་ཁབ་ཀྱིས་གཏན་འབེབས་བྱས་པའི་ཆ་རྐྱེན་དང་མཐུན་ཞིང་རང་སྐྱོང་ལྗོངས་མི་དམངས་སྲིད་གཞུང་ཁྲིམས་འཛིན་སྲིད་འཛིན་སྡེ་ཚན་ནས་ཐོ་འགོད་བྱས་པ་བརྒྱུད་ཁྲིམས་འཛིན་དཔྱད་སྡོམ་གྱི་ལས་སྒོ་གཉེར་མཁན་ཚན་པ་དང་མི་སྣར་ཟེར་བ་ཡིན།གོང་འཁོད་གཏན་འབེབས་དོན་གནདཀྱི་དཔྱད་སྡོམ་ཚན་པ་དང་དཔྱད་སྡོམ་པའི་དོ་དམ་ཐད་ལ་བཅའ་ཁྲིམས་ཀྱིས་ལོགས་སུ་གཏན་འབེབས་བྱས་པ་ཡོད་ཚེ་གཏན་འབེབས་དེ་བཞིན་ལག་བསྟར་་བྱེད་དགོས།